stanford-oval/wikipedia huggingface dataset:
להט"ב - מונחים
זכויות להט"ב

זכויות להט"ב לפי מדינה או טריטוריה – פירוט זכויות להט"ב לפי מדינות או תחומי שיפוט.
רשימת ארגוני זכויות להט"ב (אנ') – רשימת ארגונים הפועלים למען זכויות להט"ב ברחבי העולם.
הצהרת מונטריאול – מסמך משנת 2006 העוסק בזכויותיה של הקהילה הגאה, שאומץ במספר ערים בעולם.
הצהרת יוגיאקרטה (אנ') – הצעה משנת 2006 שגובשה בוועידת האו"ם ביוגיאקרטה (אינדונזיה), שלא התקבלה. ההצהרה המוצעת כוללת זכויות אדם אוניברסליות ללהט"ב, בהן ביטחון אישי, זכויות כלכליות, חברתיות ותרבותיות, חופש ביטוי, חופש התאגדות, וחופש תנועה ומקלט.
הצהרת האו"ם בדבר נטייה מינית וזהות מגדרית – הצעה משנת 2008 ביוזמת צרפת ובתמיכת האיחוד האירופי, שלא התקבלה. ההצהרה המוצעת כוללת גינוי של אלימות, הטרדה, אפליה, הדרה, סטיגמטיזציה ורדיפה על רקע נטייה מינית או זהות מגדרית, וכן גינוי על הרג והוצאה להורג, עינויים, מעצרים שרירותיים וקיפוח כלכלי, חברתי ותרבותי על רקע נטייה מינית או זהות מגדרית.
זכויות האדם של אינטרסקס (אנ') – תיעוד אפליה כלפי אינטרסקס ברחבי העולם, ומקרים בהם הם הוכרו כזכאים לזכויות אדם.
הזכות למיניות (אנ') – זכותו של אדם לבטא את מיניותו ולהיות חופשי מאפליה על רקע נטייה מינית.
אידאולוגיות:
סוציאליזם וזכויות להט"ב (אנ') – הקשר בין אידאולוגיה סוציאליסטית לזכויות להט"ב, ודמויות להט"ביות בולטות בתולדות הסוציאליזם.
קומוניזם וזכויות להט"ב (אנ') – מגוון ההתייחסויות של תנועות קומוניסטיות לזכויות להט"ב.
ליברטריאניזם וזכויות להט"ב (אנ') – גישות שונות של תנועות ליברטריאניות לזכויות להט"ב.
ספרות להט"בית

ספרות לסבית (אנ') – ספרות העוסקת בנושאים לסביים, הכוללת שירה, מחזות וסיפורת המתייחסים לדמויות לסביות, וספרות עיון על נושאים הקשורים ללסביות.
ספרות הומוסקסואלית (אנ') – ספרות העוסקת בנושאים הומוסקסואליים, הכוללת שירה, מחזות וסיפורת המתייחסים לדמויות הומוסקסואליות, וספרות עיון על נושאים הקשורים להומוסקסואליות.
ספרות ביסקסואלית (אנ') – ספרות העוסקת בביסקסואליות ובבירומנטיות.
ספרות טרנסג'נדרית (אנ') – ספרות שנכתבה על ידי טרנסג'נדרים, או שהם קהל היעד שלה.
נושאי להט"ב בקומיקס (אנ') – התפתחות הייצוג הלהט"בי בקומיקס.
נושאי להט"ב בספרות מדע בדיוני, פנטזיה ואימה (אנ') – סיפורי מדע בדיוני, פנטזיה ואימה, הכוללים דמויות להט"ב כדמות מרכזית, או דנים בנושאים הקשורים לנטייה מינית.
נושאי להט"ב באנימה ומנגה (אנ') – תת-סוגות של אנימה ומנגה המתמקדות בנושאי להט"ב.
נושאים נוספים

גיי פרנדלי – מונח המשמש לתיאור פתיחוּת וסובלנות כלפי להט"בים ותמיכה באווירה וגישה התומכת בקהילת הלהט"ב.
רפואת להט"ב – תת-מקצוע בעולם הרפואה המוקדש לטיפול בקהילה הגאה.
הרמאפרודיט – יצור חי המייצר גם תאי מין נקביים וגם תאי מין זכריים, ומתרבה ברבייה מינית.
הומוסקסואליות ופסיכולוגיה (אנ') – מחקר מדעי וספרות קלינית מתחום הפסיכולוגיה המתארים משיכה מינית ורגשית של להט"ב כאחד הסוגים הנורמליים של מיניות אצל בני אדם.
פגיעות חברתית אצל נוער להט"ב (אנ') – פגיעות חברתית מוגברת אליה חשופים בני נוער להט"ב, ביחס לבני גילם ההטרוסקסואליים. לפגיעות זו נלווים סיכונים לבריאות הנפשית והפיזית, וחשש מאלימות.
פסיכולוגיית להט"ב (אנ') – תת-תחום של פסיכולוגיה העוסק בהיבטים שונים בחייהם של להט"בים, בהם התפתחות הזהות המינית, תהליך היציאה מהארון, תמיכת ההורים והמשפחה בלהט"ב והתמודדות עם דעות קדומות ואפליה כלפי קהילת הלהט"ב.
הפרעות נפשיות ומגדר (אנ') – הפרעות נפשיות שכיחות בקרב להט"ב, בהן דיכאון, חרדה והפרעות סומטופורמיות.
התאבדויות בני נוער להט"בים – סקירת שיעורי התאבדות, נטיות אובדניות וניסיונות התאבדות בקרב בני נוער להט"בים.
נוער טרנסג'נדר – ילדים ובני נוער שאינם מזדהים עם המין שנקבע להם בלידה, והם תלויים בהוריהם לצורכי טיפול, מגורים, תמיכה כלכלית ותמיכה נפשית.
הערות שוליים

↑   יובל נח הררי, מהפכת השחרור הלהט"בי עלולה להתחלף בעידן של רדיפה. הסימנים המדאיגים כבר כאן, באתר הארץ, 26 ביוני 2019.
↑  50 שנות גאווה: NYPD מתנצלת על מהומות סטונוול, באתר ynet, 6 ביוני 2019.
עריפת ראש

עריפת ראש במיניאטורת עץ מבזל, 1552
הגיליוטינה הצרפתית - המכשיר הידוע ביותר לעריפת ראשים
דוד עם ראשו של גוליית, הציור של קאראווג'ו, 1606.
עריפת ראש, או בקיצור עריפה, היא פעולת הכריתה של ראשו של יצור חי, המסתיימת באופן בלתי נמנע במוות. עריפה מתייחסת לרוב לצורת הוצאה להורג או רצח. היא יכולה להתבצע, לדוגמה, על ידי גרזן, חרב או סכין, כמו גם על ידי גיליוטינה. תאונת עריפה יכולה להתרחש כתוצאה מפיצוץ או מהתנגשות במהירות גבוהה. התאבדות על ידי עריפת ראש נדירה אך קיימת. ב-2003 התאבד אדם בריטי בהשתמשו בגיליוטינה תוצרת בית שהוכנה במשך מספר שבועות.
המונח "עריפה" מתייחס גם להסרת הראש מאדם שכבר מת, כלומר מגופה. ההיגיון הנובע מפעולה כזו עשוי להיות רצון להראות בפומבי את הראש הערוף כהוכחה למותו של אדם מסוים או כדי להחדיר פחד באוכלוסייה מפני עונשו של האויב מידי הרשויות.
תופעת עריפת הראש ידועה גם אצל בעלי חיים. מלכת הנמלים ממין עורפנית סורית נוהגת לערוף את הראש של מלכת הבנאית הארץ-ישראלית על מנת להשתלט על הקן שלה.
עריפות ראשים בהיסטוריה

במשך אלף שנים שימשה עריפת ראשים כצורה של הוצאה להורג. ראשיהם של אסירים פוליטיים (שתויגו כבוגדים) ופושעים כבדים נערפו לעיתים והוצגו למשך תקופה מסוימת במקומות ציבוריים. לשם דוגמה, באנגליה הביניימית, הוצבו הראשים על יתדות לאורך חומותיה של מצודת לונדון. עם זאת, עריפת הראש על ידי חרב יכולה הייתה להחשב כדרך "מכובדת" למות עבור אריסטוקרטים, אשר אם פעלו בעבר כלוחמים, ציפו למצוא את מותם בידי החרב בכל מקום שהוא. ניתן להבחין אם כן בין כך לבין הוצאה "בלתי מכובדת" להורג בגיליוטינה או בשריפה על מוקד.
אם הייתה חרבו של המוציא להורג חדה דיה, הייתה העריפה צורת הריגה פחות כואבת יחסית. אם הכלי היה קהה או שהעריפה בוצעה ברשלנות, היה לעיתים צורך לביצועים חוזרים של העריפה, דבר שהתבטא בכאב רב יותר. אי לכך היו מייעצים לנידון למוות לתת למוציאו להורג מטבע זהב כדי שיעשה את מלאכתו נאמנה. מהידועות שבהן - עריפתה של מרי, מלכת הסקוטים אשר טוענים כי הוכתה שלוש פעמים עקב גרזן קהה או החטאתו.
עריפת ראש בגיליוטינה הייתה צורה נפוצה יחסית של הוצאה להורג, שהומצאה זמן קצר לפני המהפכה הצרפתית (אם כי הייתה קיימת גרסה מוקדמת שלה בבריטניה עד המאה ה-17). מטרתה הייתה להוות דרך אחת אחידה של הוצאה להורג, אשר אינה כוללת עינויים. היא הייתה בשימוש בצרפת עד 1977.
בסין העתיקה נחשבה עריפת הראש כשיטה חמורה להריגה, יותר מאשר חניקה, גם אם החניקה כללה סבל ממושך יותר. הדבר נובע מאמונת הסינים כי גופם הוא מתנה שקיבלו מהוריהם, וכי מדובר בחוסר כבוד משווע לאבותיהם הקדמונים שאדם יחזיר את גופו לאדמה כשהוא מבותר.
ביפן הייתה עריפה מבוצעת כשלב שני בספוקו ("חרקירי", התאבדות טקסית על ידי הוצאת מעיים). לאחר שהמתאבד היה מפלח את בטנו ופותחה, לוחם אחר היה עורף את ראשו מאחור עם חרב קטאנה כדי להחיש את המוות ולהקל על הסבל. בשל הצורך במיומנות, רק אלו אשר סמכו עליהם קיבלו את הכבוד לקחת חלק בטקס. בתקופת סנגוקו המאוחרת, הייתה העריפה בחרקירי מתבצעת ברגע שהמתאבד גרם לפצע, ואף הקל ביותר, לבטנו.
עריפה הייתה גם השיטה בדרגה הגבוהה ביותר של ענישה. אחת הדרכים הברוטליות ביותר לעריפה הייתה שיטת הסמוראים, כפי שנהגו במקרהו של אישידה מיטסונרי אשר בגד בטוקוגאווה איאיאסו. הקורבן נקבר באדמה וראשו היה מנוסר במסור עץ קהה. עונש זה בוטל בתקופת מייג'י המוקדמת.
בספר חזון יוחנן בברית החדשה עריפה הייתה שיטת הריגה של קדושים נוצריים בזמן הרדיפה הגדולה (חזון יוחנן 20:4). אין ראיות היסטוריות לאירוע זה, ומספר פרשנים מאמינים כי הפסוקים מתייחסים להריגה הגדולה האחרונה של הכנסייה אשר אמורה להתרחש לפני ביאתו השנייה של ישו.
עריפת ראש הייתה אחת מארבע מיתות בית דין, תחת הכינוי "הרג" או "סייף", ונחשבה לאחת מצורות ההמתה הקלות יחסית. במשנה קיימת מחלוקת תנאים כיצד היא הייתה מבוצעת. הוצאה להורג בדרך זו הייתה נגזרת על רוצחים ועל אנשי עיר הנדחת.
עריפת ראשים בזמן המודרני

שיטת העריפה הופסקה בשל החשד בהמשך קיומה של הכרה בראש הכרות במקרים מסוימים והאפשרות בקיום כאב, אך השוואה ליונקים אחרים מוכיחה שלטענות אלה אין כל בסיס. כמו כן היו בנמצא מספר סיפורים (מפוקפקים אמנם) מצרפת על ראשים שנערפו בגיליוטינה ושינו את הבעתם או הזיזו את שפתותיהם . סיבה ודאית נוספת היא אופייה האלים והמלכלך עד מאוד של השיטה.
עריפה מודרנית של ראשים בידי חרב בוצעה בכפוף לסמכות השיפוטית הכפופה להלכה האיסלאמית, ובידי מיליטנטים איסלאמיים בזמן הפלישה האמריקאית לעיראק. החל מ-2005 חוקקו ערב הסעודית, תימן, איראן, עיראק וקטר חוקים המאפשרים עריפת ראשים, אולם ידוע כי רק בערב הסעודית מבוצעת שיטת ענישה זו.
הופעות נוספות של עריפה קיימות בזמנים האחרונים במספר אזורים של קולומביה. קבוצות ימניות צבאיות כמו ה-AUC השתמשו לעיתים בעריפה לשם הפחדת אוכלוסייה מקומית, אך מקומה לא נעדר גם מכנופיות גרילה שמאלניות ב-FARC, כמו גם מכנופיות מבריחי סמים. במקרים אלו בוצעו העריפות באמצעות מצ'טה או מסור שרשרת.
כיום יש ארגוני פשיעה ברוסיה שעורפים ראשים, כמו גם כנופיות באזור מקסיקו המשתמשות בשיטה זו במלחמות של קרטלי הסמים, ובקרב העולם התחתון של הפאבלות בברזיל.
עריפת ראשים בזמן המודרני > בישראל

בישראל אירעו מספר מקרים של עריפות ראש.
בשנת 1995 רצח אולג יעקובוב את סופיה משייב (67) ונכדה סיבליי (21) שהיו עולים חדשים, בדירתם ברמת אביב ג'. ראשיהם נערפו ולא נמצאו מעולם.
בדצמבר 2008 נמצא בפח אשפה ברחוב כ"ץ בפתח תקווה ראש אדם. גופתו התגלתה 300 מטר משם, בדירה ברחוב שפרינצק בעיר.
בקיץ 2009 בבת ים רצח אלי פחימה את חברתו ביאטריס רודוב ובתה דניס. גופה אחת נמצאה בנחל אלכסנדר, מבותרת וערופת ראש, וגופה שנייה נמצאה מבותרת וערופת ראש בפח בוער. שבועיים לאחר הרצח הודיעה המשטרה על פענוחו כשעצרה את החשוד שרצח אותן בגרזן כדי לרשת את ביתן ומכוניתה של ביאטריס.
בתאונת דרכים שקרתה ב-2015 בכביש 31, נערפו ראשיהן של שמונה נוסעות אוטובוס שנפגע לאורכו על ידי קלטרת המחוברת לטרקטור שהורכב על גרר שנסע בכיוון הנגדי.
במהלך טבח שבעה באוקטובר, מחבלים מארגון הטרור חמאס ערפו את ראשיהם של חלק מהקורבנות.
עריפת ראשים בזמן המודרני > עריפת ראשים בידי מיליטנטים מוסלמיים

לאחר הפלישה האמריקאית במלחמת עיראק ב-2003, נחטפו מספר זרים בידי קיצונים איסלאמיים, ושימשו ליצירת לחץ על ארצות הברית ושותפותיה לקואליציית המלחמה לשחרור אסירים ופינוי כוחותיהם החוצה. במקרים רבים נחטפו גם מוסלמים כבני ערובה, במיוחד כאלו שהם מוסלמים שיעים או שאינם ערבים. החוטפים נהגו לאיים כי ראש החטופים ייערף אם לא תעננה דרישותיהם. במספר מקרים תועדה העריפה ונשלחה בווידאו אל אמצעי התקשורת. המוציאים להורג לאו דווקא השתמשו בכלים מהירים כמו גרזן או גיליוטינה. מקרה מעין זה היה חטיפתו של העיתונאי דניאל פרל והריגתו. אירוע דומה אירע ביולי 1995 כאשר הקבוצה האיסלאמית הקשמירית "אל פארן" חטפה חמישה תיירים מערביים בקשמיר בשל סירובה של ממשלת הודו לשחרר לוחמי גרילה מכלאם. אחד מהחטופים נמצא מאוחר יותר כשהוא ערוף.
בפיליפינים, קבוצת הטרור של אבו סיאף ידועה בעריפות ראשים.
ארגון המדינה האסלאמית נוהג להוציא להורג פעמים רבות באמצעות עריפה. בין הקורבנות שבויים מצבא סוריה וצבא עיראק ומיליציות המסייעות להם, ואנשים מקרב מיעוטים אתניים שאינם מוסלמים סוניים. באוגוסט 2014 הציג הארגון סרטון ובו אחד מפעיליו בעיראק עורף את ראשו של העיתונאי האמריקאי ג'יימס פולי בתגובה לפעילות צבאית של ארצות הברית בעיראק. שבועיים לאחר מכן הציג הארגון סרטון נוסף של עריפת ראשו של העיתונאי האמריקאי-ישראלי סטיבן סוטלוף.
ראו גם

מייק, התרנגול חסר הראש
הערות שוליים

↑  "Guillotine death was suicide" (באנגלית בריטית). 2003-04-24. נבדק ב-2023-12-09.
↑  משנה, מסכת סנהדרין, פרק ז', משניות א-ג
↑  משנה, מסכת סנהדרין, פרק ט', משנה א'
↑  יובל גורן, חוקר במשטרה: רצח משפחת אושרנקו חריג גם במונחי עולם תחתון רוסי, באתר הארץ, 19 באוקטובר 2009
↑  איילה חננאל‏, פיצוח פרשת הגופות המבותרות: שלב אחר שלב - וואלה חדשות, באתר וואלה, 23 באוגוסט 2009
| --- | --- |
בקרת זהויות :  NLI: 987007536818505171  BNE: XX558310  GND: 4369008-7  LCCN: sh89006220 
גרזן וסדן אשר שימשו בעבר לעריפת ראשים במצודת לונדון
שלומית מציגה את ראשו של יוחנן המטביל. ציור של ברנרדינו משנת 1527 ממוזיאון הלובר בפריס
עמנואל לילאי

| --- | --- |
אין תמונה חופשית
 לידה:  1807 באיה, הונגריה 
 פטירה:  1895 (בגיל 88 בערך) וושינגטון די. סי., ארצות הברית 
 מדינה:  ממלכת הונגריה, ארצות הברית 
 
עמנואל לילאי (בהונגרית: Lülley Emmánuel; באיה, ממלכת הונגריה, 1807 – וושינגטון, ארצות הברית, אוקטובר 1895) היה יהודי-הונגרי, שביצעה פעילויות ריגול לממשלת מהפיכת 1848 בהונגריה ולאחר מכן לממשלת ארצות הברית בצד האיחוד במלחמת האזרחים האמריקנית.
ביוגרפיה

לילאי הגיע לשירות משרד הפנים של ממשלת המהפכה ומלחמת העצמאות של הונגריה בשנים 1848–1849 וביצע שירותי ריגול לממשלה ולצבא. הוא התנצר ככל הנראה ב-29 בפברואר 1848 יחד עם אשתו צציליה לשקי וחמשת ילדיהם. לאחר כישלון מלחמת העצמאות ברח עם משפחתו לטורקיה יחד עם מהגרים האחרים. משם הפליג לניו יורק על סיפון האוניה האמריקאית "מיסיסיפי" עם אשתו וחמשת ילדיו, ועם כמה יוצאי צבא של לוחמי חופש בולטים.
בשנות ה-50 של המאה ה-19 התקשה לילאי לפרנס את משפחתו הגדולה. בנוסף לקשיים שעמדו בפני מהגרים בכלל, לילאי היה בעמדה נחותה גם בגלל מוצאו היהודי והדעות הקדומות לגבי היהודים שהיו נפוצות אז גם באמריקה. לילאי ניסה מסחר ברהיטים, אך הפתרון הגיע בשבילו בפרוץ מלחמת האזרחים האמריקנית. אז הצטרף למשמר החופים ולאחר מכן שימש בדרגת רב-סרן עבור האיחוד כסוכן של משרד המשפטים. הגנרל אמברוז ברנסייד (1824-1881) אישר את עבודתו המועילה. בתום מלחמת האזרחים הועסק במחלקת "השירות החשאי" (secret service) של משרד המשפטים האמריקני, משם פרש לגמלאות. הוא נפטר בגיל 88 בתאונה, באוקטובר 1895. לילאי עישן מקטרת במיטתו, וגיץ שנפל ממקטרתו הדליק את המצעים במיטה. אחד מבניו שגר איתו לקח אותו מיד לבית החולים, אך סבל מכוויות כה קשות שנפטר למחרת.
חייו הפרטיים

הוא היה נשוי ונולדו לו תשעה ילדים בסך הכל, ארבעה מהם כבר באמריקה. בנו, קארוי לילאי, השתתף בגיל 17 במלחמת האזרחים האמריקאית כמלח בצי, אך נפטר בשריפה בגיל 22 לאחר שחרורו. בן אחר בשם מארק נסע לאריזונה בשנת 1875 ופתח עסק מצליח של כרייה. שני בניו אחרים משה ולאיוש פתחו קזינו והתעשרו. צאצאיו של עמנואל לילאי חיים עד היום בארצות הברית.
מאמרים קשורים

רשימת המשתתפים ההונגרים במלחמת האזרחים האמריקנית
ראו גם

11 + 1 יהודים הונגרים שתרמו לניצחון הצפון במלחמת האזרחים האמריקנית
לקריאה נוספת

גיבורי לינקולן ההונגרים; השתתפותם של ההונגרים במלחמת האזרחים, 1861-1865 / מאת אדמונד ושווארי. וושינגטון הבירה, הפדרציה הרפורמית ההונגרית של אמריקה, 1939. 171 עמודים. עמנואל לולאי ראה עמוד 65. (באנגלית) ו(בהונגרית)
גזה קנדה : הונגרים באמריקה. ההיסטוריה של ההונגרים האמריקאים. כרך א'. קליבלנד, אוהיו, 1927. עמנואל (מאנו) לילאי ראה עמודים 262–263.
מיקלוס פרצל : היומן שלי מההגירה. בודפשט, 1977. עמנואל (מאנו) לילאי ראה עמדים: 29, 108, 134, 140, 157.
טיבדאר אץ' : הונגרים במלחמת האזרחים בצפון אמריקה 1861–1865. בודפשט, 1964. עמנואל (מאנו) לילאי עמודים 119–120.
קורנל וידה: מווילאגוש לאפומטוקס: הונגרים במלחמת האזרחים האמריקאית. בודפשט, 2011. עמנואל לילאי ראה עמודים 265–266.
הערות שוליים

↑  Aetas történettudományi folyóirat, 30. évfolyam, 2015. 1. sz. , epa.oszk.hu
אפקט סיבק

זרם נוצר בין שני צמתים בטמפרטורות שונות, המחברים שתי מתכות שונות
אפקט סיבק הוא אפקט פיזיקלי המשמש למדידה מדויקת ורגישה מאוד של טמפרטורה וליצירת כוח חשמלי (חוק קולון) על ידי הפרש טמפרטורות בין שני צמתים.
זו תופעה בה מתח נוצר בפרופורציה להפעלת גרדיאנט טמפרטורה. האפקט התגלה בשנת 1822 על-ידי הפיזיקאי הגרמני תומאס יוהאן סיבק (אנ') (1770–1831).
ניתן להשתמש באפקט על ידי יצירת מעגל חשמלי משני צמתים המורכבים ממתכות שונות בעלות טמפרטורה שונה. במעגל ייווצר פוטנציאל חשמלי לאורך גרדיאנט הטמפרטורה.
את הטמפרטורות ניתן למדוד בעזרת צמד תרמי אשר מודד את הפרש הפוטנציאל בין שני הצמתים, הפרופורציונלי להפרשי הטמפרטורה.
תופעה זו נכללת באפקט התרמו-אלקטרי.
אפקט סיבק הוא דוגמה קלאסית לכוח אלקטרו מניע (EMF) המייצר מתחים וזרמים חשמליים שניתן למדוד.
גילוי האפקט

סיבק שם לב לסטיית מחט מצפן כאשר היא נמצאת בלולאה סגורה בין שתי מתכות שונות או מוליכים למחצה המחוברים בשני צמתים בעלי הפרש טמפרטורה.
בעקבות תצפית זו, בשנת 1822 סיבק הכריז שהפרש טמפרטורות יכול ליצור מגנטיזציה.
לאחר מכן גילה ארסטד את האינטראקציה בין הזרם החשמלי והמחט המגנטית. בעקבותיו חוקרים רבים אחרים חקרו את הקשר בין זרמים חשמליים ושדות מגנטיים, בהם אנדרה מרי אמפר, ז'אן-בטיסט ביו, פליקס סבר, פייר-סימון לפלסס, ולבסוף הוצע שהתצפית של סיבק לא נגרמה כתוצאה מהמגנטיזציה אלא כתוצאה מזרם תרמו-אלקטרי הזורם במעגל סגור.
לאחר גילוי האלקטרון ומטענו הבסיסי, הבינו שאפקט סיבק הוא זרם חשמלי מושרה שלפי חוק אמפר יוצר את השדה המגנטי ומטה את מחט המצפן.
הסבר פיזיקלי

הפרש טמפרטורה מייצר פוטנציאל חשמלי המניע זרם חשמלי במעגל סגור.
במתכות אלקטרונים יכולים לנוע בחופשיות לאורך המתכת כולה, מבלי להיות קשורים לגרעיני האטום. הימצאותם של האלקטרונים החופשיים מאפשרת מוליכות חשמלית טובה והולכת חום.
האלקטרונים החופשיים נמצאים בצפיפות שונה במתכות שונות, כאשר מצמידים שתי מתכות שונות אחת לשנייה, אלקטרונים מהמתכת בעלת הצפיפות הגבוהה יעברו למתכת בעלת הצפיפות הנמוכה.
מעבר האלקטרונים הזה יוצר מתח חשמלי, המתכת שהייתה יותר צפופה בהתחלה איבדה אלקטרונים ולכן תהיה טעונה חיובית והמתכת שאליה עברו האלקטרונים תטען במטען שלילי.
צפיפות האלקטרונים יכולה להשתנות גם בעקבות חימום המתכת. במתכת רגילה (לא טעונה) צפיפות האלקטרונים תהיה אחידה לאורך כל המתכת, אם נחמם צד אחד של המתכת האלקטרונים ינועו לצד ה"קר" יותר, צפיפות האלקטרונים כבר לא תהיה אחידה וזה יצור הפרש מתחים בין קצוות המתכת.
אפקט סיבק מדגים שילוב של שתי תכונות אלו, כאשר הצמתים מוחזקים בטמפרטורות שונות נגרם שינוי בצפיפות האלקטרונים וכתוצאה מכך נוצר זרם בחוט, ובנקודת המגע האלקטרונים זורמים מהצפיפות הגבוהה לנמוכה ונוצר מתח מגע.
צפיפות הזרם נתונה על ידי:
J=\sigma (-\nabla V+E_{emf})
כאשר V הוא המתח המקומי,  \sigma  היא המוליכות המקומית.
E_{emf} הוא השדה האלקטרו-מניע המבוטא גם על ידי:
E_{emf}=-S\nabla T
כאשר S הוא מקדם סיבק ו- \nabla T הוא גרדיאנט הטמפרטורה.
מקדם סיבק

מקדם סיבק (thermopower) הוא מאפיין של החומר. המקדם משתנה כפונקציה של הטמפרטורה ותלוי בהרכב המוליך.
כאשר  J=0 אפשר לכתוב את גרדיאנט המתח כך:
 \Delta V=S\Delta T
קשר זה משמש למדידת הפרשי הטמפרטורה בעזרת צמד תרמי.
יישומים של אפקט סיבק

ייצור חשמל – גנרטורים תרמו-אלקטרים
מדידת טמפרטורה על ידי צמד תרמי ותרמוסטט
אפקט פלטייה ליצירת מקררים קומפקטיים ללא נוזל או חלקים נעים
האפקט מייצר אפשרות למחקר עתידי ליצירת  כוח חשמלי ללא תחזוקה ולניצול אנרגיה מ'פסולת' של חום.
ראו גם

לוח תרמו-אלקטרי
פיזיקה סטטיסטית
לקריאה נוספת

Timothy P. Hogan, Encyclopedia of Pyhsical Science and Technology, Academic press, 2003
I Terasaki, 13-Introduction to thermoelectricity, WP, 2005
איור המדגים את מעבר האלקטרונים מהמתכת הצפופה יותר לפחות צפופה ומהאזור החם לקר לכדי יצירת מתח
סארי סקורצ'ס

| --- | --- |
 תאריך ייסוד:  2005
 מדינה:  הממלכה המאוחדת 
 אולם ביתי:  פארק הספורט סארי (970 מושבים)
 מיקום:  סארי, אנגליה, הממלכה המאוחדת
 ליגה:  ליגת העל הבריטית בכדורסל
 צבעי תלבושת:  כחול-שחור
 תארים
 אליפות העונה הסדירה: 1  אליפות הפלייאוף: 1 גביע ה-BBL: 2  BBL-טרופי: 1
 
 https://www.surreyscorchers.co.uk/home.php
 
סארי סקורצ'ס (באנגלית: Surrey Scorchers) היא קבוצת כדורסל אנגלית מהמחוז סארי, המתחרה בליגת העל הבריטית.
היסטוריה > סארי היט (2012–2013)

לאחר שההיט עברו מגילפורד לסארי הם חבו ירדה קשה והפחו להיות קבוצת תחתית.
היסטוריה > סארי יוניטד (2013–2015)

לאחר שההיט שינו את שמם ליוניטד הם קיוו שיהיה משהו אחר בקבוצה אך התאכזבו שוב.
היסטוריה > סארי סקורצ'ס (2015–הווה)

סארי סקורצ'ס ניסו פעמים רבות לחזור לצמרת אך ללא הצלחה והסקרוצ'ס חזרו להיות קבוצת תחתית.
תארים

אליפות העונה הסדירה: 1
אליפות הפלייאוף: 1
גביע המדינה: 1
גביע הליגה: 2
קבריולה

יגואר XK120
מרצדס-בנץ C-קלאס קבריולה
קַבּרִיוֹלֶה (בצרפתית: Cabriolet) היא מכונית שאין לה גג קבוע, אלא גג נפתח (מבד, מברזנט או מחומר קשיח).
מקור השם הוא מכרכרת קבריולה (אנ') שקיבלה את הכינוי על שם עז קופצנית (קפריולה באיטלקית) כי הכרכרה הייתה מקפצת ולא נוחה.
ישנן מכוניות שאין להן גג כלל, כגון למבורגיני אוונטאדור J.
מכוניות מסוג זה פגיעות יותר במצב של התהפכות, וקיימת סכנה ליציבות המבנית של הרכב במקרה של תאונה, היות שאין קורות תומכות העוברות בגג, ויש צורך בחיזוק הקורות האחרות בשלדת הרכב.
מכוניות מפורסמות במבנה זה

פורשה 918 ספיידר
מרצדס SLK
למבורגיני מורצ'יילאגו LP640
פרארי קליפורניה
פורשה בוקסטר
ב.מ.וו Z4
מאזדה MX-5 מיאטה
הונדה S2000
ראו גם

סיווג מכוניות
כלב רחוב

ערך זה עוסק בכינוי לכלבים המשוטטים וחיים ברחובות הערים. אם התכוונתם לכלב פרא או כלב בר, ראו .
להקת כלבי רחוב באתר אשפה.
להקת כלבי רחוב סביב פח אשפה גולש.
להקת כלבי רחוב.
כלבי רחוב, ידועים בספרות המדעית בתור כלבים עירוניים חופשיים ומשוטטים. הם כלבים שאינם כלואים, החיים בערים. הם חיים כמעט בכל מקום שבו קיימות ערים ובמקומות בהם האוכלוסייה המקומית מאפשרת שוטטות כלבים, במיוחד בעולם המתפתח. כלבי רחוב עשויים להיות, כלבים משוטטים, חיות מחמד שברחו מבעליהם או שננטשו על ידי בעליהם, או כלבים מבויתים שעברו תהליך התפראות וחיים פרא כחיות שמעולם לא בויתו. כלבי רחוב עשויים להיות כלבים גזעיים משוטטים, או כלבים מעורבים. אוכלוסייה גדולה של כלבי רחוב עלולה לגרום לבעיות לאוכלוסיות בני אדם שסביבן הם חיים ולכן לעיתים בני האדם מיישמים כלפי הכלבים, חוקים, תקנות וקמפיינים לעיקור וסירוס (אנ'). כלבי רחוב נוטים להתנהג באופן שונה מכלבים מבויתים, הן במערך המיומנויות, הסוציאליזציה וההשפעות האקולוגיות שלהם.
בעיות הנגרמות על ידי כלבי רחוב > נשיכות

כלבי רחוב בדרך כלל נמנעים מעימות עם בני אדם כדי לשרוד. עם זאת, נשיכות והתקפות של כלבים יכולות להתרחש מסיבות שונות. כלבי רחוב עלולים לנשוך כי הם, מפחדים, מבוהלים, מרגישים מאוימים, או מגנים על משהו בעל ערך עבורם, כמו הגורים, האוכל או הצעצועים שלהם. נשיכות יכולות לקרות גם אם הכלבים אינם בריאים עקב מחלה כגון מחלת הכלבת או פציעה, משחקים, או חווים רעב, צמא, התעללות. אינסטינקטים טריטוריאליים ואינסטינקטים של טורפים יכולים גם הם להוביל לנשיכות. כלבת היא בעיה משמעותית במדינות מסוימות העלולה לגרום למוות של בני אדם הננשכים על ידי כלבים החולים במחלה. בהודו, יש אוכלוסיית כלבי רחוב גדולה, המוערכת בכ- 35–40 מיליון כלבים. כתוצאה מכך מדינת הודו, אחראית ל-36% ממקרי המוות של בני אדם, ממחלת הכלבת בעולם.
בעיות הנגרמות על ידי כלבי רחוב > איכות חיים

נוכחותם של כלבי רחוב יכולה להשפיע באופן משמעותי על איכות החיים של בני אדם במספר אופנים. נביחות, יללות וקרבות כלבים עלולים להפריע לבני האדם, במיוחד בלילות. ריחות של שתן כלבים, כתוצאה מסימון טריטוריה, הריח יכול להיות חריף בקרב כלבים לא מעוקרים או מסורסים, נוכחות צואה עלולה להוביל לבעיות תברואה וסיכונים בריאותיים כמו טפילי הטוקסופלזמוזיס וטוקסוקריאזיס (הדבקות בני האדם בתולעי התולעת העגולה החיה במעיים של כלבים וחתולים). בנוסף, הפחד מעקיצת קרציות ונשיכות של הכלבים עלול לגרום לחרדה ולהשפיע על הניידות של תושבי הערים והפעילויות שלהם מחוץ לבתים.
איכות החיים של כלבי רחוב משוטטים, מושפעת מהאינטראקציות שלהם עם בני האדם. כלבים משוטטים נאבקים לעיתים קרובות עם מחסור במזון ומים והם חשופים להתעללות והזנחה. חוסר טיפול רפואי מוביל לפציעות ולמחלות שאינן מטופלות. סביבות עירוניות יכולות להיות קשות ומלחיצות לכלבים ומפגשים עם בני אדם עלולים לגרום לפחד, ולפציעות.
מיומנויות והתאמות

ידוע שכלבים הם זן בעל יכולת הסתגלות ואינטליגנציה גבוהה. כדי לשרוד בערים המודרניות, כלבי רחוב חייבים להיות מסוגלים לנווט בתנועת בני האדם והמכוניות. חלק מהכלבים המשוטטים בבוקרשט נראים חוצים את הרחובות הרחבים במעברי חצייה להולכי רגל. הכלבים למדו שכאשר בני אדם חוצים רחובות בסימונים של מעברי חציה, מכוניות נוטות לעצור. הכלבים הרגילו את עצמם לזרימת התנועה של הולכי הרגל וכלי רכב; הם יושבים בסבלנות עם ההולכים ברחוב, בשוליים כשבני האדם נעצרים לרמזור אדום והם חוצים איתם כשהם שמו לב שהמכוניות עוצרות ושמספר רב של אנשים חוצים את הכביש.
במקומות אחרים, נצפו כלבי רחוב כשהם משתמשים בשירותי רכבת תחתית ואוטובוסים.
כלבי רחוב בישראל > פיקוח על כלבים בחוק הישראלי

מלבד הצעות החוק שהוזכרו קיימים בישראל חוקים להגנה על בעלי חיים וכלבים במיוחד.
פקודת הכלבת, 1934. התיקון האחרון לפקודה נערך בשנת 2021. הפקודה קובעת הוראות למניעת מחלת הכלבת.
חוק צער בעלי חיים (הגנה על בעלי חיים), הוא חוק ישראלי משנת 1994 הקובע איסורים והגבלות בנוגע לפגיעה בבעלי חיים, ביניהם איסור על עינויים, התעללות, ארגון קרבות בין בעלי חיים, העבדה מוגזמת והמתה ברעל. על ביצוע החוק ואכיפתו ממונה שר החקלאות. החוק מטפל בנושאים כגון:
עינוי והתאכזרות, החוק אוסר על התעללות והתאכזרות של אדם כלפי בעל חיים בכל דרך.
איסור נטישה, אסור לבעלים או למחזיק, כלומר אדם שברשותו או באחריותו בעל חיים, לנטוש אותו.
חובות בעלים ומחזיק, בעלים או מחזיק בבעל חיים מחויב לטפל בבעל החיים, לדאוג לצרכיו ולמנוע התעללות בו.
איסור המתה ברעל, החוק אוסר להמית בעלי חיים ברעל ללא מתן היתר ממנהל השירותים הווטרינריים במשרד החקלאות.
ועוד.
חוק להסדרת הפיקוח על כלבים הוא חוק ישראלי משנת 2002 שנועד להסדיר את החזקתם של כלבים בישראל. החוק נחקק בעקבות הצעת חוק מטעם משרד החקלאות. החוק קובע את המסגרת הכללית של החזקת כלבים בארץ.
חובת הרישיון לכלבים,
צורת הרישיון,
הגדרת כלב מסוכן,
סמכויות תפיסת כלבים של הרשויות
ועוד.
כלבי רחוב לפי מדינה > דרום אסיה > אפגניסטן

נוזאד (Nowzad) הוא ארגון באפגניסטן הפועל להצלת כלבים משוטטים במדינה. קבוצה של כלבים משוטטים התפרסמה באפגניסטן לאחר שהתעמתה עם מחבל מתאבד, ומנעה מחמישים חיילים אמריקאים להיהרג. עם זאת, אחד הכלבים ששרדו, בשם טרגט, הורדם בטעות כשהובא לארצות הברית.
בהוטן
באוקטובר 2023, בהוטן הגיעה להשג בעיקור של 100% של הכלבים המשוטטים חופשי. יוזמת העיקור הכלל ארצית בוצעה במסגרת התוכנית הלאומית לניהול אוכלוסיית הכלבים המואצת ולבקרת כלבת (NADPM&RCP) על ידי הממשלה. התוכנית לניהול כלבים משוטטים החלה בשנת 2009 ובוצעה במספר שלבים עד להשגת עיקור של 100%.
בבהוטן קיים חשש מכלבים משוטטים במיוחד כשהם מסתובבים בלהקות. במאי 2022, שישה כלבים משוטטים הרגו ילדה בת שבע בג'נקה. בעבר, כלבים משוטטים היוו בעיה גם לתיירים בבהוטן, שהתלוננו על ההפרעה שנגרמה מיללות ליליות.
בבהוטן, חתך בצורת חריץ באוזן הכלב, מצביע על כך שהכלב עבר עיקור וחוסן.